SÁRKÁNYOK HÁZA
Aeron Bracken, a legrosszabb lovas közülünk, mégis őt ütik lovaggá.
Mert jó kardforgató vagyok.
Fel tudod egyáltalán emelni?
Blackwoodokat tudok ölni vele.
Bracken!
Tegyétek vissza a határköveket!
Nem mozdítottuk el őket.
Talán maguktól mozdultak el?
Arrébb gurultak, hogy a Bracken-marhák Blackwood-fűvel tömhessék a hasukat?
- A zúgói ítélet szerint... - Szarok az ítéletre!
És szarok rád. Ez a mi földünk.
Ez a Brackenek földje.
- Gyerekgyilkos. - Mit mondtál?
A hamis királynőtök, Rhaenyra rokongyilkos.
A nagybátyád Aegonra esküdött fel, igaz?
Akkor jobb, ha tőlem tudod,
Aegon Targaryen nem igazi király,
ahogy te sem vagy igazi lovag.
Mindketten gyáva férgek vagytok!
Nem merészeled.
Aljas gonosztevő volt. Bemocskolja a fivére sírját.
Nem hibáztatom, amiért betartotta az esküjét.
És azokat, akik ideküldték?
Otto Hightower ezt sosem hagyta volna jóvá.
Úgy tűnik, a heves vér győzedelmeskedett.
A fiatalok már belelovallták magukat, és bosszúra szomjaznak.
Nemsokára már arra sem fognak emlékezni, hogy miért tört ki a háború.
Pedig elég egyszerű: elbitorolták a trónomat.
Ez is egy válasz.
Vagy a gyermek lefejezése az oka.
Vagy az, hogy Aemond megölte Luke-ot.
Vagy az, hogy Luke kiszúrta Aemond szemét.
Lassan eljön az a pont, amikor mindez már nem számít.
Amikor a vágyuk, hogy mindent felégessenek, végleg száműzi a józan észt.
De talán van más lehetőség.
Alicent Hightower.
Amikor legutóbb láttam, Alicent azt mondta, jó királynő lennék.
Tudod, mi történt azóta.
Megkeresett az atyád halálát követő órákban.
Tudja, hogy háború jön, és mindent felülmúlóan kegyetlen lesz.
Az istenek egy háborút sem gyűlölnek úgy, mint amiben rokon öl rokont.
És egy háború sem olyan véres, mint a sárkányok közti.
- Nem hinném, hogy Alicent ezt akarja. - Hollót küldött.
De nem érdekel, mit üzent. Amit tett...
Az őt körülvevő férfiak vágynak vért ontani.
De jóváhagyta.
Ahogy te azt, hogy az ágyában gyilkoljanak meg egy kisfiút?
Alicent Királyvárban van. A fia a trónomon ül!
Egyedül ez az, ami számít.
Jól vagy, Segítő uram?
Csak mert... várnak téged.
Nagyuram!
...bár tudom, azt híresztelték...
Jó reggelt, felség! Nagyurak!
Elnézést, hogy késtem.
Biztos fontos dolgod volt.
Kibővítetted a testőrséget, felség.
- Mert többüket elvesztettük. - A legutóbbit lényegében feleslegesen.
Ser Arryké volt a kötelesség, hogy véget vessen Rhaenyra törekvéseinek,
de elbukott.
- Mert elhamarkodott volt a terv. - Talán, felség.
De nem ülhetünk tétlenül várva, hogy eljön hozzánk a háború.
Most már biztosan eljön.
Sőt, már el is jött.
A Bracken-ház úgy érezte, kötelessége rátámadnia a Blackwoodokra,
akik a trónkövetelő hívei. Maga Samwell Blackwood nagyúr is elesett.
Jó! Végre vért ontottunk.
Mindkét oldalt nagy veszteségek érték.
Nem hinném, hogy ezt győzelemként könyvelhetjük el.
A két ház már évszázadok óta viszálykodik,
ez csak kifogás, hogy bosszút állhassanak az ősi sérelmeikért. Nem igazi háború.
Mindegy, hogy nevezzük.
Én háborúnak hívom.
Sárkánykő is így tesz majd.
A kérdés az, hogy mi mit fogunk tenni ez ügyben.
Hollót fogunk küldeni Tully nagyúrnak.
Ezek a házak az ő vazallusai, nem? Hát parancsoljon rájuk!
Grover Tully nagyúr egy vén bolond, nem parancsol az még a farkának sem.
Elnézést kérek, felség.
Van jobb javaslatod, Jasper nagyúr?
Ormund nagybátyád úton van Óvárosból egy nagy sereg élén, felség.
És az öcséd, Daeron sárkánya lassan hadra fogható.
- Bízd rájuk a Folyóvidéket! - Több hónap, mire odaérnek.
Jason bátyám hatalmas sereget gyűjt a Casterly-hegynél.
Heteken belül rátámadhat a Blackwoodokra nyugat felől.
Nem az a célunk, hogy egyesítsük ezeket a seregeket, és úgy csapjunk le?
A Fellegvár stratégiai zsenijét hallottuk.
Emlékeztetnél, melyik láncszemed is jelképezi a háború művészetét?
A tanácsnak csak úgy lehet bármi haszna, ha újra fegyelmezetten viselkedik!
A Folyóvidék a háború kulcsa.
Harrenhal pedig a Folyóvidék kulcsa.
Odalovagolok olyanokkal, akiket én képeztem ki, akiket ismerek.
Idő kell, hogy elég embert szedj össze a Folyóvidék ellen.
A gyorsaság hasznomra van.
Átállítom a koronaföldek házait, akik Rhaenyrára esküdtek fel.
A seregeikkel kiegészülve nyugatra fordulunk,
ahol a Brackenek is csatlakoznak. Leigázzuk a Folyóvidéket,
és bevesszük Harrenhalt.
Veszélyes ilyen kis csapattal elindulni.
A halál várhat rátok akár a legelső erődnél.
- Ez egy vakmerő terv. - Az istenek éppen azt szeretik.
Ser Arryk nem ezt mondaná.
Mit gondolsz, királyom?
Elvinnéd Aemondot és Vhagart is?
Vhagar itt marad a városban,
hogy megvédje.
Jó! Háborúra fel!
- Én is megyek Sunfyre-rel. - Aegon!
- Felség! - Kell egy sárkány.
Kerülni szeretném a feltűnést.
És mit csinálsz, ha találkozol Rhaenyra sárkányai közül eggyel vagy többel?
Vissza akar vágni Ser Arrykért.
Nagyobb eséllyel találkozunk velük, ha mi is viszünk sárkányt.
Pontosan ezért kell itt maradnod, bátyám.
Bátor gondolat, de nem veszíthetünk el.
Jól teszik, hogyha félnek tőlem.
Azt mondták, visszafordultál, hogy figyelmeztethess.
Elsőre nem hittek nekem.
Megmentettél.
És manapság mennyit ér egy királynő élete?
Jutalmat szeretnél.
Úgy gondolom, te is meg akarsz jutalmazni.
- Milyen árat kérnél? - Helyet az udvarodban.
Azt mondtad, az a vágyad, hogy itt hagyd Westerost.
És te elengedtél.
Kegyelmet gyakoroltál, amikor nem lett volna muszáj.
Ritkán lepődöm meg.
Szívesség a szívességért?
Tudom, mi zajlik a Vörös Toronyban,
és mikor hol található, aki ott szolgál.
Ez az aranynál is többet ér számodra.
És én mit érek a te számodra?
Megbüntetném a Hightoweröket, azért, amit tettek.
Velem. Azokkal, akik szolgáltak.
De ami fontosabb, tudom, hogy mennyire küszködik a köznép Királyvárban.
Uralkodni fognak felettük, vagy te, vagy a trónbitorló.
És csak egyikőtök bizonyította, hogy könyörületes.
Ne téveszd össze a könyörületet a rugalmassággal!
Mindig ilyenek?
Tengeri Köd a néhai férjemé volt.
Mostanában nyugtalan. Nem tudhatjuk, miért.
Talán kínozza a magány.
Rhaena!
Felség.
Joffrey-t unokatestvéremhez, Jeyne Arryn úrnőhöz küldöm.
Sereget ígért egy sárkányért cserébe.
Így hát kap egyet.
Aegon és Viserys is elkísérik, amíg nem találunk biztonságosabb helyet.
Tyraxes alig több fiókánál.
- Viharfelleg pedig... - Kérlek, te is tarts velük!
A Vörös Toronyban káosz uralkodik.
Orgyilkost küldtek az éj leple alatt, és a sárkányaik bármikor iderepülhetnek.
Vidd a kicsiket még messzebb! Pentosra gondoltam.
Ott halt meg az anyám.
Ott biztonságosabb, mint Westerosban bárhol.
Írj Reggio hercegnek! Ha fogad titeket, menj oda!
Tudom, hogy ez nagy teher.
Fájó szívvel küldöm el a fiaimat. Ki tudja, mikor látom majd őket,
de te is láttad, mi várhat itt rájuk.
Rhaena...
Muszáj, hogy az anyjuk légy helyettem.
Tanítsd, képezd őket! Óvd őket, mint sárkány a tojásait!
Na és Baela?
- Rá itt van szükség. - Mert van sárkánya.
Nem ígérhetek neked boldogságot.
De arra kérlek, hogy önként hozd meg ezt az áldozatot.
Mindnyájunkért.
Felség.
Sárkány!
Állj!
Fussatok!
Harrenhal már az enyém.
Igen, úgy tűnik.
Én, Ser Simon Strong, Harrenhal várnagya,
felesküszöm a Targaryen-házbeli Rhaenyrára,
aki első ezen a néven.
Esküszöm a régi és az új istenekre.
Őzhúst vacsorázunk feketekáposztával és borsóval.
Ribizli nincs. Elnézést kérek.
Jól érlelt az őzhús.
Ne hagyd kárba veszni!
Számos csatát túléltem,
nem hagyom, hogy mérgezett borsóval győzzenek le.
Beismerem, a szakácsom borsója nem épp legendás, de... mérgezett?
Így lehet könnyen sárkánylovast ölni.
Ha még nem tűnt fel, szívesen látunk itt.
És mi van az uraddal, Larys Stronggal?
- Vele, aki ott ül Aegon hamis tanácsában. - Dongalábú Larys nekem ugyan nem az uram!
Istencsapása a várra és a családra nézve is.
Nem tartod különösnek, hogy az apja...
az unokaöcsém, Lyonel nagyúr, tűzben veszett oda,
akárcsak a fia?
Itt, ezen a nyirkos helyen?
Azóta nem volt itt tűz, hogy Balerion véget vetett Fekete Harren vérvonalának.
Még nyáron is nehéz begyújtani a tűzhelyeket.
Így hát Larys Strong hiába várna tőlünk hűséget, hercegem.
"Felség".
Bocsáss meg, én...
Feltételeztem, hogy az uralkodó házastársaként...
Veszélyes feltételezésekbe bocsátkozni.
Valóban.
Felség.
Mi hozott a Folyóvidék ezen szegletébe?
Harrenhal a legnagyobb kastély a Hét Királyságban.
Vagy talán ez elkerülte a figyelmedet?
Ugyanakkor, nem vitatkozásképp, de igencsak rossz állapotban van,
mióta az ősöd a nagy részét felégette a sárkányával.
Éppen ezért teszünk róla, hogy visszanyerje egykori fényét.
Még ha lenne is elég pénzünk, hercege...
Felség. Mire volna jó?
A Folyóvidéken 40 000 katona van, a legnagyobb semleges haderő.
Csak Harrenhal elég nagy ahhoz, hogy befogadja.
Tudnod kell, hogy a katonák nagy része mostanra elkötelezte magát
és háborúban áll.
A Bracken és a Blackwood házak már régóta megvetik egymást.
- Miért? - Ó, hát...
A válasz erre a kérdésre
a múlt ködébe vész.
A bűn újra és újra bűnt szült.
Hívd ide a hűbéruradat, hogy magam tárgyalhassak vele,
és megnyerhessem az ügyünknek.
Ő Grover Tully nagyúr lenne, de egyre inkább gyengélkedik.
Azt mondják, beszélni sem tud.
És még a beleinek sem az ura.
Elnézést az érzékletes képért. Nem igazán ura már a zászlóhordozóinak.
- Úgy érzik, bármit megtehetnek. - Ettől függetlenül beszélek vele.
Engedelmeskedniük kell neki,
bármilyen az állapota.
Talán a korona jelenléte...
és egy sárkányé...
majd észhez téríti az ittenieket.
Megkérdezhetem, felség...
ha sikerrel jársz...
Vagyis amint sikerrel jársz, mi lesz?
Királyvárig vonulunk, és megszerezzük a trónt.
A trónt?
A nagy széket, ami kardokból áll.
Zászlóhordozók, előre!
A lovasok a hátvédhez!
Parancsnok úr! A sereged készen áll az indulásra.
Jó volt beszélni, ha röviden is.
Ser Criston?
Hadd mutassam be a bátyámat, Ser Gwayne Hightowert!
Este érkezett Óvárosból.
Ser Criston!
Vagy inkább mondjam azt, "Segítő uram"?
Ser Gwayne, üdvözöllek Királyvárban.
Igen mámorító arra megérkezni az udvarba három hosszú, úton töltött hónap után,
hogy atyámuram, aki három királyt szolgált hűséggel,
többé nem a Király Segítője.
És olyan váltotta le, aki ilyen alacsony származású.
Mily szédítően magasra emeltek fel az istenek.
Ser Gwayne vállalta, hogy elkísér a csatába.
- Már teljes a létszám, felség. - Akkor még teljesebb lesz.
Kimerítő út lesz, ser.
Nagy örömömre szolgál, hogy háborúba vonulhatok egy dorne-ival.
Húgom.
A Hetek vezéreljenek, jó lovag,
hogy elkerüld a halál árnyékát is.
Köszönöm felséged imáját.
És arra kérlek, gyakorolj kegyet!
Hogy ekképp indulhassak csatába, áldásoddal...
szívemben.
Felség.
Továbbra sincs semmi.
Se emberek, se lovak. Se hajók.
- Se sárkányok. - Jó!
Akkor ragadjuk meg az alkalmat, cselekedjünk még az ellenség előtt!
Betörtek a falaink mögé, most pedig lángokban áll a Folyóvidék
a Lángoló malom csatája után.
Daemon herceg megszerezte a sereget?
Továbbra sem jött üzenet Daemon hercegtől, felség.
Akkor használjuk ki a rendelkezésünkre álló előnyt!
És mi lenne az?
A sárkányok. Küldjük ki mindet,
állítsuk a zöld erődöket a mi ügyünk mellé!
- Amelyik ellenáll, azt felégetjük! - Nem!
Ha sárkány kezd harcolni sárkány ellen, azzal a saját vesztünket okozzuk.
A tőlük való félelem is fegyver. A zöldek hasonlóképp fogják látni.
A kard akkor ér valamit, ha nem a hüvelyében pihen.
Seregek révén tudjuk biztosítani a győzelmet, nem csak sárkányokkal.
Ezt a zöldek is értik.
A Völgy és az Észak embereket küld.
És adjunk időt Daemonnak.
Felség, a saját szemeddel láthattad, mennyire sebezhető is vagy.
Daemon herceg elutazott,
Aegon szövetségeseit pedig felháborította a fia halála.
Sosem voltál még ennyire védtelen!
Talán ideje elgondolkoznod azon, hogy elvonulj egy biztonságos helyre,
amíg mi itt maradunk, és eltereljük az ellenségeid figyelmét.
A távollétemben folytatnád le a háborút?
- Pusztán elővigyázatosság lenne. - Árulás lenne!
Szerencséd, hogy ennél nem mentél tovább.
Jobb lesz, ha a tanács eszébe vési,
hogy a királynőjük nagyatyám koronáját viseli,
Békehozó Jaehaerysét.
Aki megfontolt volt.
A legbölcsebb Targaryen király, mindenkinél tovább tartott az uralma.
Még Hódító Aegonénál is.
Na, hogy teljesítettek Sárkánykő nagy tétovázói?
Rhaenyra tanácsa csökönyös. Nehéz dolga van velük.
Remélem, sikerrel jár.
De félek, mielőbb szüksége lesz arra, hogy ott legyél mellette.
Ez a kenyér még meleg.
Van leves is, gondom volt rá.
Már nem vagyok magatehetetlen.
Elköszönök Rhaenától, mielőtt visszatérek.
Üdvözlöm.
Inkább vívnék meg száz csatát,
minthogy gagyogó gyermekekkel kelljen száműzetésbe mennem.
Az egyik gyermek az örökösöd.
Joffrey...
Hatéves, mégsem tud semmit a tengerről,
és valahogy mégis...
Nem lenne ellenére sem Rhaenyrának, sem az isteneknek,
ha Rhaena lenne Hullámtörő örököse.
Rhaena?
A Hullámok ura?
Nem tud semmit a hajókról, vagy a sárkányokról.
Vagy Rhaena, vagy Joffrey lesz az.
Hamarosan távol lesznek a hajónyikorgástól és a tenger morajától.
Akkor muszáj remélnünk...
- hogy idővel rálelünk a helyes útra. - És ha nincs elég idő?
Kitört a háború, Corlys.
És ha bármi történne veled...
Még szerencse, hogy jó matróz vagyok.
Rengeteg a teendőm.
Corlys...
Harcképes sárkányt nem nélkülözhetek, de elküldöm, amit tudok.
Viharfelleg és Tyraxes kicsi, de megnőnek majd.
Neked kell emlékeztetned Jeyne úrnőt a fogadalmára,
és meg kell győznöd, hogy sürgősen lépjen.
Vigyázz magadra, testvérem!
Biztonságban leszek.
Messze minden veszélytől, miközben gyerekeket kell dajkálnom.
Nagy szolgálatot teszel. És talán később örülsz majd, hogy nem les rád veszély.
Ne nyugtatgass, Baela! Így is romokban a méltóságom.
Nem sértésnek szántam. Megtesszük, amit tudunk.
És azt hiszem, ebben némi vigaszra lelhetsz.
Tyraxes és Viharfelleg kicsik és sebezhetők.
Ezek a tojások még sérülékenyebbek.
De ha netán itt minden romba dőlne,
a te kezedben lesz a jövőnk.
Felség.
Anyu!
Igen!
Királyném.
Szomorú vagyok Jaehaerys miatt.
De azt hiszem, nem kéne annak lennem.
A halál gyakori vendég. A kicsiknél különösen.
Mert olyan aprók, így könnyű elragadni őket.
A szomorúság az anyaság része.
Semmit sem nyerünk vele.
A szörnyű menet során, amikor megbámult engem a köznép,
bizonyára azt gondolták, hogy nincs több jogom gyászolni, mint nekik.
Biztos több gyereket veszítenek el, mint a nemes hölgyek.
Az Idegen nem kivételez.
A királynékkal sem.
Jogod van a gyászhoz, mint mindenkinek.
És neked?
Szerettem Jaehaeryst, de jobban aggódtam érted amiatt, amit átéltél.
- Helaena, én... - Megbocsátok.
Mi?
Azt mondtam, hogy megbocsátok.
Illik hozzád, felség.
Valyriai acél. Többet ér egy kastélynál.
Mindenkiben lelkesedést ébreszt. Hódító Aegon újjászületett!
- Csak essünk túl rajta! - Azonnal, felség.
Mi dolgod van itt?
Azt pletykálják, a király háborúba indul.
Mit érdekel téged?
Úgy gondolom, mind nyernénk vele,
ha nem hagynánk, hogy a királyunkat kegyetlenül levágják az ellenségeink,
a testrészeit szörnyek tépjék szét, és elbukjon az udvara.
Egyetértesz?
Milyen csodás páncél!
Megkaptam a Hódító nevét és koronáját,
így háborúban a páncélját hordom.
Ser Criston után repülök.
Csak egy apróság, mielőtt elindulnál, felség.
Különféle pletykákat sugdosnak erről a városod utcáin.
Az egyik az, hogy felséged csatába küldi az erőit,
és mert bátor és bölcs, velük repül.
Egy másik szerint felséged eszén túljártak a tanácsadói,
és meggyőzték, hogy kövesse a háborúba Ser Cristont,
így Alicent királyné uralkodhat, míg távol van.
Aemond herceggel az oldalán.
Nyilván abszurdum.
Ki terjeszt ilyen hazugságot?
Nem sokat számít.
A mesék maguktól burjánzanak...
mint a gaz.
Hacsak nincs rájuk gondunk.
Hát láss munkához!
Larys nagyúr!
Az atyám mindig azt mondta, hogy nem látja hasznát a suttogók mesterének.
Én mégis úgy érzem, szükségem van egyre.
Örülök, hogy a szolgálatomban állsz.
Megtisztelsz, felség.
Elkísérjünk a Sárkányveremhez, felség?
Azt hiszem, mégsem ma kelek útra.
Ez bölcs döntés, így belegondolva.
Velünk jöhetnél, királyom.
Bordélyba visszük Ser Martyn fegyverhordozóját.
Sosem volt még nővel...
De már köt a tisztasági fogadalmatok.
Hát persze, felség.
Igen, felség.
Szánj meg, kisasszony! Az istenek meghálálnák!
- Ez igen! - Itt van!
Ne! Ne mondd, hogy már mész is, most értem ide!
Nem kéne itt lenned, de nem mondom el az asszonynak.
- Itt van! - Hogy jutottál be? Van egy történetem!
- Ulf! Gyere, öcsém! Gyere csak! - Üdv, fiúk!
Kiderült, hogy a húga volt. Nekem senki sem szólt.
Jó estét, jó estét! Ezt elveszem. Mindjárt jövök, megkapjátok, ami jár nektek.
Ideje leülnöd, komám.
Már sokat meséltem neki rólad.
- Fiúk, kimerítő napom volt. - Igen?
Nincs erőm jártatni a szám.
Na persze, ha benedvesíthetném a torkomat...
Gyere, szépségem, hozz nekünk is egy korsóval!
Igen, aranyom, egy a korsóért, egy pedig neked. Ügyes leány vagy.
Egyesek nem értik a viccet.
Tessék, dorne-i barátom.
Dorne-i vagy?
Igen, az vagyok.
Westerosnak azon részét nem hódította meg a házam.
Bár azt mondták, még Dorne is gyászolt, amikor elhunyt a nagyatyám. Így volt?
Ki volt a nagyatyád?
Úgy hívták, a Békehozó.
Jaehaerys király?
Ezer bocsánat. Kérlek, folytasd!
Nézd, ezt tényleg nem kellene elmesélnem.
- A fejem bánhatja. - Azt mondod, hogy Targaryen vagy?
Bátor Baelon fia vagyok.
Fattyú testvére Daemon hercegnek és a néhai Viserys királynak.
Nagybátyja az egyetlen igaz királynőnek, Rhaenyra Targaryennek.
A sárkány vére folyik az ereimben,
és igen, van, aki ezért lecsapná a fejem.
Egy sárkánymagnak magát kell megvédenie,
ha nincsenek köpenyes testőrei, akik megteszik helyette.
Nemigen hasonlítasz Viserys királyra.
Vagy Daemon hercegre.
- Honnan tudod, hogy néznek ki? - Pedig igazat beszél.
Nézd, itt a bizonyíték!
A haja!
Igen, mert a féltestvérük vagyok, barmok!
Megmondom, kinek nincsen még ezüsthaja.
A Vastrón jogos örökösének, unokaöcsémnek, Jacaerys Velaryon hercegnek.
A másik unokaöcséd!
- Éljen soká a király! - Éljen soká a király!
Igyatok bátran! A korona fizeti!
A korona fizeti!
Gyerünk, ülj le!
- Ülj le! - Igyál bort, fiú!
- Na, gyerünk! - Igyál, kismalac!
- Fegyverhordozó! - Ez a te estéd. A tiéd!
Még! Gyerünk! Még!
Mondtam, hogy kölyökként ide jöttem én is?
Egy kicsit visszafogott, de a célnak éppúgy megfelel, mint bármelyik hely.
Tudom is, ki lesz a tanárod, fiam.
Nem.
Ő háromszor annyit is megér.
Az istenekre!
- Ez leszel te. - Úgy hívják...
Silvi vagy Selyse vagy valami hasonló.
Ádáz Aemond!
Olyan messzire jutottál,
és mégis máig azzal hálsz, akivel legelőször.
Milyen kedves, édes szokás!
Úgy hágtad meg, mint egy kutya?
Látjátok? Egyáltalán nem túloztam.
A madám annyira hozzáértő, hogy az öcsém még most sem akar próbát tenni más nővel.
A fegyvernököd hoppon marad.
Mint láthatod, teljes mértékben el van foglalva.
Átadom a fegyverhordozódnak.
Egyik szajha olyan, mint a másik.
RHAENYRA, AZÉRT ÍROK...
Ser Gwayne!
Állj!
Ser Gwayne, a sereg hátrébb táborozott le.
A kemény, hideg földön.
Ezért megyünk el a Bikáig,
a jó hírű fogadóig a Rosbyba vezető úton.
Alig két mérföld, ha jól emlékszem.
A célunk, hogy elsőként csapjunk le őfelsége nevében.
Az unokaöcsém nem sajnálna tőlem egy pihentető éjszakát.
Ha neked is megfelel, Cole,
pirkadatkor találkozunk a seregeddel.
Vagy ha jó ott a bor, talán egy kicsivel később.
- Veszélyben vagyunk. - Mi?
Cole?
Be a fák közé!
Ez derék volt, Ser Criston.
Az adósod vagyok.
Innentől vadászni fognak ránk.
Ezért a fák között haladunk, a sötétben, már ma este is.
És kerüljük a tetves fogadókat.
Ser Criston Cole.
Féltucatnyi lovag biztosan kíséri.
Talán egy nagyobb sereg felderítőcsapata.
A hollók is megerősítették, felség.
Farring nagyúr jelentette, hogy egy nagyobb sereg északkeleti irányba tart,
Rosby felé.
Biztos vagy benne, hogy Cole volt? A magasból láttad.
Nem voltam annyira magasan, felség.
Azt mondtad, ne támadjak, így nem tettem. Nem egészen.
Felség!
Hálásak lehetünk Baela úrnő éles szeméért,
de nem várhatunk tovább, most már bizonyosan cselekednünk kell!
Egyetértek, felség.
Engedélyt kérek visszatérni Varjúpihenőbe, hogy megerősítsem a védelmemet.
Kár aggódnod, Simon nagyúr! Harrenhal felé vonulnak.
Daemon hercegnek kell aggódnia.
A hercegnek ott van Caraxes.
Cole gyarapítani akarja a seregét, és akár egy sárkányt is segítségül hívhat.
Pontosan ezért kell lépned, felség.
Szabadítsd el a sárkányokat, ugraszd elő Cole-t, és égesd el!
Hallottam az érveiteket.
Megfontolom őket.
Mindig kényed-kedved szerint cselekszel, mi?
És nekem kell rendet tennem utánad.
Ezen a helyen fogsz meghalni.
...sosem a fővárosban.
A legfiatalabb öcsém, Emond, őrségben állt
a katonákkal már háromévesen.
Atyám a Fellegvárba küldte, de szerintem...
Köszönöm, Elinda.
Felség.
Tudod, mikor, hol található Alicent Hightower?
Szeretnéd túszul ejteni?
Vagy egyből megölni?
Beszélnék vele. Személyesen.
Megölni egyszerűbb lenne.
Ha elkerülhető a háború, kötelességem törekedni rá.
Okom van azt hinni, hogy ő is ezt vallja.
Hollót küldetett. Kifejezte megbánását.
El tudok juttatni hozzá egy üzenetet. Titokban.
Úgy nem egyezne bele. Valami ármányt sejtene mögötte.
A helyében ugyanezt gondolnám.
Látnom kell őt. Szemtől szemben.
Ő az anyakirályné.
Sehova nem mehet úgy, hogy ne figyelnék többen is.
Hacsak nem...
- De veszélyes. - Halljam!
Rengeteg halászhajó található a kikötőben.
A város nagyban függ tőlük. Daemon gond nélkül megtette az utat.
De ha felismernek...
Talán meg fogsz lepődni rajta,
de a legtöbben rá sem hederítenek egy nőre, aki nem királynőként öltözködik,
vagy nem akar csábítóan kinézni.
Szóval akkor, gondolom, eljutok a Vörös Toronyig, és bekopogok?
Vagy felmászok, és az ablakán jutok be?
Van egy hely, ahova eljár Alicent,
a vár falain kívül...
Ott négyszemközt beszélhetsz vele.
Ott várj!
Nyisd ki a zsákokat!
- Állj! Kutasd át a kocsit! - Mindent át fogunk kutatni.
- Kérem a kardodat! - Állj meg! Gyorsan!
Mi dolgotok van itt?
Engedjétek át őket!
- Ne! - Mi...
- Micsoda...? - Beszélnem kell veled.
És ha segítségért kiáltok?
A lovagjaid megtalálnának és megölnének engem.
De előbb végeznék veled.
És utána?
Rosszul fogtam neki.
Együtt néztük a viadalt, te és én, aznap, amikor az öcsém megszületett.
Tudtuk, már akkor is, hogy a harcra nevelt férfiak alig várják a csatát,
a vért és a dicsőséget.
De te...
Tudom, hogy benned nincsen meg ez a vágy.
Rhaenys adott tanácsot.
Azt mondta, látta benned a szándékot, hogy megelőzd a legrosszabbat.
Vagyis jöttél megadni magad?
Azért jöttem, hogy lássam, közösen utat találhatunk-e a béke felé.
A sárkányaim nyugtalanok, érzik a harc közeledését.
- De ha te és én megállapodunk... - Már nincs miben megállapodni.
Nincsen sereged. Elfordulnak tőled a szörnyű tetted miatt,
olyan bűnt követtél el, amire sosem tartottalak volna...
Ahhoz nem volt közöm.
Gondolj, amit akarsz!
Én is anya vagyok, és felelned kell a fiam haláláért.
- Teljes szívemből elítélem, ami történt. - Igen, persze.
És azt, hogy megfosztottak az örökségemtől?
Olyan mélyre süllyedtél, hogy nem érdekel, ha ezrek szenvednek és halnak meg,
- ha cserébe a haszontalan fiad ülhet... - Apád meggondolta magát.
Mondod te. Az apád pedig ezt kürtölte világgá.
Láttam a királyt aznap este.
Nem sokkal azelőtt, hogy eljöttem,
megerősítette, hogy én vagyok a trónörökös,
ami mellett egyébként rendületlenül kitartott,
amióta csak meghalt az anyám.
És te mégis állítod, hogy egy pillanat alatt meggondolta magát.
Így van.
Hazudsz.
Nem, Rhaenyra.
Apám szeretett, Alicent.
És úgy hiszem, téged úgyszintén.
Az utolsó percben árultad el?
Mióta szövöd a terved? Annyira hatalmába kerített a nagyravágyás...
Meggondolta magát, Rhaenyra. Meggondolta magát.
Megesküszöm neked az anyám emlékére.
Néha igazságtalan voltam, de igaztalan sosem.
Kijelentettem mindenki előtt a teremben, hogy jó királynő lennél.
Képesnek tartasz ilyen csalárdságra?
Mit mondott neked? A végén.
Kimondta a nevemet?
Elgyötört volt.
Nem lehetett mindig tisztán érteni.
De Aegonról beszélt.
Hogy ő a megígért herceg, aki egyesíti a birodalmat.
- Mi? - Én is békére vágyom, de ha valaha...
Szó szerint ezt mondta az apám? "A megígért herceg"?
Így volt?
Ezt mondta.
Beszélt neked is a Tűz és jég daláról?
Egy történet az, amit elmesélt.
Hódító Aegonról.
A Hódítóról?
- Menned kell, mielőtt észrevesznek. - Tévedés történt.
- Nem történt tévedés. - Kérlek!
Még megelőzheted, Alicent.
Szörnyű háború közeleg.
És a győzelem is vereségnek tűnik majd a vérontás miatt.
- Ne hagyd, hogy büszkeséged elvakítson... - Nem történt semmilyen tévedés.
Apám már nincs az udvarban.
Cole kivonult, Aemond...
Tudod, Aemond milyen.
Túl késő, Rhaenyra.
Alicent...
Fordító: Vass András